Diari Oficial de la Generalitat Valenciana


Sumari del DOGV 5177, del 16-01-2006 (2005/14997)

RESOLUCIÓ de 20 de desembre de 2005, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre el Ministeri d'Indústria, Turisme i Comerç, la Generalitat Valenciana i l'Empresa Distribuïdora IBERDROLA Distribución Eléctrica, SAU, per a la realització de plans de millora de la qualitat del servici elèctric en la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5177

Data del DOGV
:   16-01-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/14565


Data del document
:   20-12-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * administració central
    * empresa
    * indústria elèctrica
    * cooperació administrativa
    * energia elèctrica

RESOLUCIÓ de 20 de desembre de 2005, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre el Ministeri d'Indústria, Turisme i Comerç, la Generalitat Valenciana i l'Empresa Distribuïdora IBERDROLA Distribución Eléctrica, SAU, per a la realització de plans de millora de la qualitat del servici elèctric en la Comunitat Valenciana. [2005/14867]  
Subscrit, després de la tramitació prèvia reglamentària, entre el Ministeri d'Indústria, Turisme i Comerç, la Generalitat Valenciana i l'Empresa Distribuïdora IBERDROLA Distribución Eléctrica, SAU, el 10 de novembre de 2005, un Conveni de col·laboració per a la realització de plans de millora de la qualitat del servici elèctric en la Comunitat Valenciana, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0790/2005, i que figura com a annex d'esta resolució.  
València, 20 de desembre de 2005.. El director general de Relacions amb les Corts i Secretariat del Govern: Antonio V. Peral Villar  
CONVENI DE COL.LABORACIÓ ENTRE EL MINISTERI D'INDÚSTRIA, TURISME I COMERÇ, LA GENERALITAT VALENCIANA I L'EMPRESA DISTRIBUÏDORA IBERDROLA DISTRIBUCIÓN ELÉCTRICA, SAU, PER A LA REALITZACIÓ DE PLANS DE MILLORA DE LA QUALITAT DEL SERVICI ELÈCTRIC EN LA COMUNITAT VALENCIANA  
Madrid, 10 de novembre de 2005   
Reunits  
El Sr. José Montilla Aguilera, ministre d'Indústria, Turisme i Comerç, de conformitat amb el que disposa la disposició addicional tretze de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 12.1.g) de la Llei 6/1997, de 14 d'abril, d'Organització i Funcionament de l'administració General de l'Estat.  
El Sr. José Ramón García Antón, conseller d'Infraestructures i Transport de la Comunitat Valenciana, en virtut de l'Acord del Govern Valencià de data 9 de setembre de 2005.  
El Sr. José Ignacio Sánchez Galán, vicepresident i conseller delegat d'IBERDROLA, SA, en virtut dels poders atorgats davant del notari de Bilbao, el Sr. José María Arriola Arana, per escriptura expedida el 15 d'octubre de 2001, amb el número 1.952 del seu protocol, que al seu torn, és accionista únic d'IBERDROLA DISTRIBUCIÓN ELÉCTRICA, SAU.  
Intervenen  
En nom i representació de les seues respectives institucions i en l'exercici de les competències que legalment tenen atribuïdes, i es reconeixen mútuament i recíprocament capacitat per a obligar-se, per mitjà del present conveni, en els termes que este conté, i, a l'efecte,  
Exposen  
1. Que l'article 48.2 de la Llei 54/1997, de 27 de novembre, del Sector Elèctric, reconeix que: L'administració general de l'estat establirà les línies d'actuació en matèria de qualitat del servici, tendents a la consecució dels objectius de qualitat, tant en consum final com en les zones que, per les seues característiques demogràfiques i tipologia del consum, es puguen considerar idònies per a la determinació d'objectius diferenciats.  
Per a la implantació de les dites línies d'actuació s'instrumentaran programes d'actuació en col·laboració amb la comunitats autònomes que, sense perjuí d'altres mesures, podran ser presos en consideració per al reconeixement de costos a efectes retributius, després de l'informe previ de l'administració competent per a autoritzar les instal·lacions de distribució corresponents, en el qual es constate que les dites inversions responen a la consecució dels objectius de qualitat previstos.  
2. Per la seua banda, el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, com a desplegament del citat article de la llei, establix en l'apartat 1 de l'article 107 que: Les empreses distribuïdores podran declarar a l'administració competent l'existència de zones on tinguen dificultat temporal per al manteniment de la qualitat exigible, i presentar, al mateix temps, un programa d'actuació temporal que permeta la correcció de les causes que ho originen.  
Estos programes es podran incloure en els plans de millora de qualitat de servici i l'electrificació i millora de la qualitat en l'àmbit rural que s'instrumenten a través de la tarifa per mitjà de convenis de col·laboració entre el Ministeri d'Economia, les comunitats autònomes i ciutats de Ceuta i Melilla i les empreses distribuïdores.  
I a continuació en l'apartat 2 es fixen els criteris i l'orde de prioritats per a efectuar el repartiment de la quantitat anual que, si és procedent, es fixe en la tarifa, de tal forma que cap zona pot estar inclosa en estos plans més de dos anys i hauran d'estar finançats per les empreses distribuïdores en una quantia no inferior al 50 per 100 de les inversions que es realitzen.  
3. D'altra banda, el Reial Decret 1802/2003, de 26 de desembre, pel qual s'establix la tarifa elèctrica per al 2004, en l'article 4 sobre plans de qualitat de servici establix:  
D'acord amb l'article 48.2 de la Llei 54/1997, de 27 de novembre, i la seua normativa de desplegament, s'inclou en la tarifa de l'any 2004, dins dels costos reconeguts per a la retribució de la distribució, una partida específica que no podrà superar els 50.000 milers d'euros a fi de millorar la qualitat del servici de zones on se superen els límits dels índexs de qualitat establits per a l'activitat de distribució.  
L'execució d'esta partida haurà de realitzar-se en règim de cofinançament amb les comunitats autònomes o ciutats autònomes, per mitjà de convenis de col·laboració que establisquen plans de millora de qualitat de servici subscrits entre la Secretaria d'Estat d'Energia, Desenrotllament Industrial i de la Xicoteta i Mitjana Empresa del Ministeri d'Economia i les comunitats i ciutats de Ceuta i Melilla que incloguen inversions en instal·lacions de distribució en les zones citades.  
La Comissió Nacional d'Energia obrirà un compte en règim de depòsit a estos efectes i la comunicarà per mitjà de circular publicada en el Boletín Oficial del Estado, on anirà ingressant en cada liquidació la part que li corresponga a este fi. El dit compte s'anirà liquidant a les empreses distribuïdores una vegada realitzada la posada en marxa de les instal·lacions incloses en els convenis citats.  
4. En este context, les parts consideren que el nou marc legal definit en la Llei de Sector Elèctric, amb l'aplicació dels reials decrets citats i els criteris exposats, permetrà un finançament adequat a determinades inversions en instal·lacions de distribució en zones de la Comunitat Valenciana que contribuiran a aconseguir una adequada qualitat de servici en estes.  
Per a això, estes inversions que formen part del programa d'actuació temporal aprovat per la Direcció General d'Energia de la Conselleria d'Infraestructures i Transport de la Generalitat Valenciana, a l'empresa distribuïdora Iberdrola Distribución Eléctrica, SAU, per al manteniment de la qualitat exigible a la Comunitat Valenciana a l'empara de l'article 107.1 del citat Reial Decret 1955/2000, s'inclouen en el pla de millora de qualitat de servici i l'electrificació i millora de la qualitat en l'àmbit objecte del present conveni.  
5. L'administració general, fent ús de les competències a què es referix l'article 149.1, 25a de la Constitució Espanyola.  
El conseller d'Infraestructures i Transport de la Generalitat Valenciana, fent ús de les competències a què es referix l'article únic del Decret 8/2004, de 3 de setembre, del President de la Generalitat Valenciana.  
Per tot el que s'ha exposat,  
Acorden  
Primer. Objecte del conveni  
Incloure dins del pla de qualitat que s'ha de realitzar a la Comunitat Valenciana les obres dels programes d'actuació temporal en distribució aprovats a l'empresa distribuïdora Iberdrola Distribución Eléctrica, SAU, per la Direcció General d'Energia de la Conselleria d'Infraestructures i Transport de la Generalitat Valenciana a l'empara del que disposa l'article 107.1 del Reial Decret 1955/2000, d'1 de desembre, que figuren en els annexos I i II al present conveni.  
Les obres que figuren en l'annex II amb la qualificació d'obres de reserva són obres alternatives a les previstes en l'annex I.  
Durant la vigència del conveni, la Direcció General d'Energia de la Conselleria d'Infraestructures i Transport de la Generalitat Valenciana podrà autoritzar la realització d'obres de reserva, després de la justificació prèvia suficient per part de l'empresa distribuïdora de la impossibilitat de dur a terme obres incloses en l'annex I. La Direcció General d'Energia de la Conselleria d'Infraestructures i Transport comunicarà les dites autoritzacions a la Direcció General de Política Energètica i Mines, del Ministeri d'Indústria, Turisme i Comerç.  
Segon. Finançament de les obres  
La inversió total de les obres que s'han de realitzar a l'empara del que disposa la clàusula anterior és de 01.920.239 euros.  
El finançament d'estes obres serà la següent:  
. A càrrec de la tarifa per al 2004, la quantia total serà de 3.996.000 euros repartit entre zones de la forma següent:  
. 520.000 euros destinats a obres en zones urbanes.  
. 2.150.000 euros destinats a obres en zones semiurbanes.  
. 1.326.000 euros destinats a obres en zones rurals.  
. A càrrec de la Generalitat Valenciana el cofinançament total de les obres serà d'1.262.775 euros, repartit entre zones de la forma següent:  
. 200.231 euros destinats a obres en zones urbanes.  
. 731.044 euros destinats a obres en zones semiurbanes.  
. 331.500 euros destinats a obres en zones rurals.  
. A càrrec de l'empresa Iberdrola Distribución Eléctrica, SAU, la quantia total serà de 7.368.973 euros, repartit entre zones de la forma següent:  
. 1.282.079 euros destinats a obres en zones urbanes.  
. 4.429.394 euros destinats a obres en zones semiurbanes.  
. 1.657.500 euros destinats a obres en zones rurals.  
En conseqüència, el finançament de cada una de les obres realitzades corresponent als plans de millora de qualitat seran finançades, d'acord amb la classificació següent:  
quadre   
Les zones urbanes, semiurbanes i rurals seran les definides a l'efecte en l'article 99 del Reial Decret 1955/2000, d'1 de desembre.  
Tercer. Presentació de certificats i liquidació  
1. Forma de pagament i justificació de la despesa de l'aportació a càrrec de la tarifa 2004.  
La Direcció General d'Energia de la Conselleria d'Infraestructures i Transport de la Generalitat Valenciana remetrà a la Direcció General de Política Energètica i Mines del Ministeri d'Indústria, Turisme i Comerç els certificats de les obres realitzades incloses en el pla aprovat i les seues corresponents actes de posada en marxa, junt amb l'informe on es constaten els objectius de qualitat previstos d'acord amb l'article 48.2 de la Llei del Sector Elèctric. La Direcció General de Política Energètica i Mines les remetrà a la Comissió Nacional d'Energia perquè efectue les liquidacions corresponents a les empreses distribuïdores a càrrec del compte obert en règim de depòsit per a estos efectes, d'acord amb el que establix l'article 4 del Reial Decret pel qual s'establix la tarifa elèctrica per al 2004.  
La data límit per a presentar l'última dels certificats de les obres realitzades i les seues corresponents actes de posada en marxa a càrrec de la quantia de la tarifa 2004 serà la data d'expiració de vigència del present conveni.  
Excepcionalment, si per causes degudament justificades per la Comunitat Autònoma, no es pogueren presentar els certificats, este termini es podrà prorrogar per un any.  
2. Forma de pagament i justificació de la despesa de l'aportació de la Generalitat Valenciana.  
L'aportació de la Generalitat Valenciana es realitzarà després de la presentació dels certificats de les obres realitzades incloses en el pla aprovat i les seues corresponents actes de posada en marxa, junt amb l'informe en què s'acrediten els objectius de qualitat previstos d'acord amb l'article 48.2 de la Llei del Sector Elèctric.  
L'aportació de la Generalitat Valenciana suposarà un finançament del 10% de l'import de cada certificat d'obres.  
L'aportació de la Generalitat Valenciana s'efectuarà a càrrec dels exercicis pressupostaris 2005, 2006 i 2007, d'acord amb la distribució següent:  
(en euros)  
Exercici pressupostari 2005 2006 2007 Total  
Aportació GV 575.450 081.953 033.750 1.262.775  
Per a l'exercici 2005 el finançament s'efectuarà a càrrec del programa 731.10, Energia, línia T4323.  
La Conselleria d'Infraestructures i Transport podrà ajustar les aportacions corresponents a cada anualitat respecte a la distribució financera prevista, d'acord a l'execució de les obres duta a terme, sempre que les disponibilitats pressupostàries de la Generalitat Valenciana ho permeten.  
El termini de presentació de la documentació justificativa de les obres realitzades s'establix fins al 15 de novembre de cada anualitat, no obstant això, la Direcció General d'Energia de la Conselleria d'Infraestructures i Transport de la Generalitat Valenciana, podrà ampliar el dit termini sempre dins dels límits establits per les órdens anuals de la Generalitat Valenciana de tancament de l'exercici pressupostari.  
Iberdrola Distribución Eléctrica, SAU, haurà d'acreditar en el moment de presentar la documentació justificativa de les obres, l'obligació establida en la Llei 38/2003, General de Subvencions, de sol·licitar tres ofertes de diferents proveïdors per a la realització de les obres objecte del conveni, i que l'elecció entre estes s'ha realitzat d'acord a criteris d'eficiència i economia, i s'haurà de justificar expressament en una memòria l'elecció quan no recaiga en la proposta econòmica més avantatjosa.   
Quart. Seguiment del conveni  
Sobre les obres, els certificats i els informes arreplegats en este Conveni, la Direcció General de Política Energètica i Mines del Ministeri d'Indústria, Turisme i Comerç i la Direcció General d'Energia de la Conselleria d'Infraestructures i Transport de la Generalitat Valenciana podrà realitzar les inspeccions i controls o sol·licituds d'informació que considere convenients directament o a través de la Comissió Nacional d'Energia.  
Cinqué. Règim jurídic del conveni  
Este conveni té naturalesa administrativa. Es regirà per les estipulacions en este contingudes i, en allò no previst en estes, així com per a la resolució dels dubtes que es pogueren presentar, pels principis del Reial Decret Legislatiu 2/2000, de 16 de juny, pel qual s'aprova la Llei de Contractes de les Administracions Públiques.  
Les qüestions litigioses que es pogueren suscitar entre les parts durant l'execució d'este s'intentaran resoldre de mutu acord. Si no fóra possible aconseguir un acord, seran sotmeses a la jurisdicció contenciosa administrativa.  
Sisé. Vigència  
La vigència del conveni serà de dos anys comptadors des de la data de la seua firma, i es podran contindre obres iniciades des de 01.01.04. En tot cas, podrà finalitzar per:  
. Finalització dels treballs amb anterioritat a la data límit de vigència del conveni.  
. Denúncia fefaent d'alguna de les parts comunicada almenys amb un mes d'antelació.  
. Incompliment per alguna de les parts de les obligacions previstes en el conveni, i en concret la no-execució de la prestació prevista durant el primer any de vigència d'este.  
I com a prova de conformitat amb tot allò que s'ha exposat, en el contingut del qual s'afirmen i es ratifiquen, subscriuen el present acord en triple versió i a un sol efecte, al lloc i en la data abans indicats.  
El ministre d'Indústria, Turisme i Comer: José Montilla Aguilera   
El conseller d'Infraestructures i Transport: José Ramón García Antón  
El vicepresident i conseller delegat d'Iberdrola: José Ignacio Sánchez Galán